ডিজনি ইউটিভি অধিগ্রহণের সময়ই রনি তৈরি করেন ভেঞ্চার ফান্ড Unilazer. আসলে কোনও স্টার্টআপের সঙ্গে জড়িত থাকতে চেয়েছিলেন রনি। সেজন্যই ইউনিলেজার। তবে শুধুমাত্র একজন লগ্নিকারী হওয়া তার ডিএনএ'র মধ্যে নেই বলে নিজেই বলেছেন রনি। ফলে ফের নতুন কোনও কিছু করাই একমাত্র বিকল্প। এবার বিভিন্ন বিষয়ে কাজ করার কথা ভাবলেন। একা নয়, সবকিছুতেই হবেন কো-ফাউন্ডার। তাঁর তৈরি অনলাইন এডুকেশন সংস্থা UpGrad-এ কর্মরত প্রোফেশন্যালসদের উচ্চশিক্ষার ব্যবস্থা করে থাকে। আন্ত্রেপ্রেনারশিপ নিয়ে ১৫ সপ্তাহের একটা কোর্সও করা যায় এখানে। তাঁর ডিজিটাল মিডিয়া ভেঞ্চার, Arre, ফিকশন ও নন-ফিকশনে অরিজিন্যাল কনটেন্টের ব্যবস্থা করবে। তাঁর দৃঢ় বিশ্বাস দুটি উদ্যোগেই মার্কেট লিডার হওয়ার সম্ভাবনা রয়েছে।